CELEX: 62017TN0658
Language: el
Date: 2017-09-21 00:00:00
Title: Υπόθεση T-658/17: Προσφυγή της 21ης Σεπτεμβρίου 2017 — Stichting Against Child Trafficking κατά OLAF

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/48
            
         Προσφυγή της 21ης Σεπτεμβρίου 2017 — Stichting Against Child Trafficking κατά OLAF
   (Υπόθεση T-658/17)
   (2017/C 402/64)
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Stichting Against Child Trafficking (Nijmegen, Κάτω Χώρες) (εκπρόσωπος: E. Agstner, δικηγόρος)
   
      Καθής: Ευρωπαϊκή Υπηρεσία Καταπολέμησης της Απάτης
   
      Αιτήματα
   
   To προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Υπηρεσίας Καταπολέμησης της Απάτης (OLAF), της 3ης Αυγούστου 2017, στην υπόθεση OC/2017/0451, να μην κινήσει διοικητική έρευνα·
            
         
               —
            
            
               να επιβάλει στην OLAF να κινήσει διοικητική έρευνα και, αναλόγως των πορισμάτων της έρευνας αυτής, να παραπέμψει την υπόθεση στις εθνικές αρχές επιβολής του νόμου για την άσκηση ποινικής δίωξης ή/και στα θεσμικά όργανα της Ένωσης για τη διεξαγωγή διοικητικής διαδικασίας·
            
         
               —
            
            
               να καταδικάσει την OLAF στα δικαστικά έξοδα της παρούσας διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής του, το προσφεύγον προβάλλει τέσσερις λόγους.
   
               1.
            
            
               Ο πρώτος λόγος αφορά παραβιάσεις του δικαίου της Ένωσης και πρόδηλα σφάλματα εκτιμήσεως από την OLAF
               
                           —
                        
                        
                           Η προσβαλλόμενη απόφαση δεν είναι σύμφωνη με τις θεμελιώδεις αρχές της Ευρωπαϊκής Ένωσης, το κοινοτικό κεκτημένο και τη σύμβαση των Ηνωμένων Εθνών για τα Δικαιώματα του Παιδιού και βασίζεται σε προδήλως εσφαλμένη ερμηνεία των στοιχείων του φακέλου της υποθέσεως.
                        
                     
         
               2.
            
            
               Ο δεύτερος λόγος αφορά παράλειψη αναλήψεως δράσης και διεξαγωγής έρευνας
               
                           —
                        
                        
                           Η OLAF παραβλέπει τη σχέση μεταξύ των προηγούμενων και των τρεχουσών επιπτώσεων των χρηματοδοτήσεων της ΕΕ υπέρ οργανώσεων και πολιτικών, οι οποίες δεν τηρούν το δίκαιο και τις αξίες της Ευρωπαϊκής Ένωσης.
                        
                     
         
               3.
            
            
               Ο τρίτος λόγος αφορά το δικαίωμα ακρόασης
               
                           —
                        
                        
                           Η OLAF δεν έδειξε προδήλως ενδιαφέρον για την εξακρίβωση της αλήθειας, αρνούμενη να εξετάσει μάρτυρες και να συναντηθεί με το προσφεύγον.
                        
                     
         
               4.
            
            
               Ο τέταρτος λόγος αφορά διαδικαστικές παραβάσεις.
               
                           —
                        
                        
                           Δεν τηρήθηκαν πρακτικά για τη συνάντηση της 10ης Σεπτεμβρίου 2014 κατά τη διάρκεια της οποίας το προσφεύγον και δύο υπάλληλοι της Ευρωπαϊκής Επιτροπής παρέθεσαν δηλώσεις και δικαιολογητικά στοιχεία.